Bemoedig jy ander? - www.bybelkennis.co.za
Loss of interest in the word of God is loss of interest in God. —John Piper
Wat sal jou spanlede sê as hulle gevra word of jy 'n bemoediger is? 'n Bemoediger is iemand wat diegene om hom op 'n gereelde basis bemoedig – hy het 'n positiewe en nie 'n kritiese siening van ander nie. Hierdie is 'n eienskap waaraan baie van ons moet werk.
Wat is die voordele van bemoediging?
Vir dié wat bemoedig word
Ons weet dat kinders op bemoediging floreer. Maar volwassenes het bemoediging net so nodig. In baie spanne is spanlede en leiers ontneem van bemoediging. Dit lyk of niemand hulle goeie werk raaksien of aanmerkings daaroor maak nie. Geen verrassing dat hulle ontmoedig en onbetrokke word nie. Net 'n paar woorde kan die gemoed van mense lig.
Verskeie navorsingsprojekte bewys die kragtige effek van 'n spankultuur van bemoediging. Dit bemagtig spanlede; dit bou 'n gevoel van samehorigheid by die span; die help spanlede om te ontspan. Die gevolg is 'n doeltreffende span wat nuwe spanlede trek.
Op ons lewens en ontwikkeling
Dit voel goed om ander mense op te bou in plaas daarva dat ons hulle afkraak. As ons ander bemoedig voel ons dat ons 'n positiewe impak op hulle lewens en ontwikkeling gehad het.